Bosna i Hercegovina

Federacija Bosne i Hercegovine

Županija Posavska

Općina Orašje

Općinski načelnik

Broj:01-38-1799/14

Orašje,15.12.2014.godine

 Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH" broj: 34/03 i 65/13) i članka 2. Odluke o raspisivanju Javnog natječaja za izbor i imenovanje predsjednika i članova Upravnog vijeća JU "Centar za kulturu" Orašje ("Službeni glasnik Općine Orašje" broj 9/14) Općinski načelnik raspisuje:

# J A V N I N A T J E Č A J

za izbor i imenovanje predsjednika i članova Upravnog vijeća

JU "Centar za kulturu" Orašje

I. Objavljuje se javni natječaj za izbor i imenovanje predsjednika i članova Upravnog vijeća JU "Centar za kulturu" Orašje:

a) predsjednik Upravnog vijeća i

 b) 2 člana Upravnog vijeća

## II. Opis pozicija

 Predsjednik i članovi Upravnog vijeća upravljaju ustanovom, donose Statut i druge opće akte ustanove, odlučuju o financijskom planu i godišnjem obračunu, imenuju i razrješavaju ravnatelja ustanove, daju prijedloge i mišljenja o pojedinim pitanjima ravnatelju, te obavljaju i druge poslove sukladno zakonu, statutu ustanove i aktu o osnivanju.

 Predsjednika i članove Upravnog vijeća imenuje osnivač na period od 4 (četiri) godine uz mogućnost ponovnog imenovanja sukladno Zakonu.

 Imenovane osobe imaju pravo na naknadu za svoj rad u skladu sa Zakonom i uvjetima utvrđenim općim aktima ustanove, koja će se isplaćivati iz sredstava ustanove.

 **III. Kriteriji za imenovanje kandidata**:

 a) opći uvjeti za kandidata:

* da je državljanin Bosne i Hercegovine
* da je stariji od 18 godina
* da nije otpušten iz državne službe kao rezultat stegovne mjere na bilo kojoj razini u Bosni i Hercegovini u vremenu od 3 godine prije dana objaljivanja upražnjene pozicije
* da se na njega ne odnosi članak IX 1.Ustava Bosne i Hercegovine
* da nije izabrani dužnosnik, nositelj izvršne funkcije ili savjetnik u smislu Zakona o sukobu interesa u organima vlasti u Federaciji BiH (“Službene novine Federacije BiH" broj: 70/08)
* da se protiv njega ne vodi kazneni postupak
* da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH" broj: 34/03 i 65/13)
* da nema osobni financijski interes u javnoj ustanovi

## b) posebni uvjeti za kandidata:

* završena visoka ili viša stručna sprema (VII/VI stupanj stručne spreme)
* najmanje tri godine radnog iskustva nakon stjecanja odgovarajuće stručne spreme
* da nije član više od jednog upravnog tijela.

Pored navedenih kriterija, prilikom rangiranja kandidata uzet će se u obzir i

komunikacijske i organizacijske sposobnosti, sposobnost za savjesno, objektivno, nepristrano i odgovorno donošenje odluka i obavljanje pozicije člana upravnog tijela, izražena inicijativa i nezavisnost u radu i donošenje odluka, sposobnost upravljanja financijskim i ljudskim resursima i naklonjenost timskom radu, a što će se procijeniti putem intervjua.

**IV. Potrebna dokumentacija**

 Uz prijavu na javni natječaj kandidati su dužni dostaviti dokaze o ispunjavanju uvjeta natječaja:

- prijavu, u kojoj obvezno mora navesti poziciju za koju se kandidira, te adresu i kontakt telefon

- životopis

* uvjerenje o državljanstvu (ne starije od tri mjeseca) ili CIPS-ovu osobnu iskaznicu
* uvjerenje nadležnog suda da se protiv kandidata ne vodi kazneni postupak (ne starije od tri mjeseca)
* diplomu o završenoj stručnoj spremi (odnosno nostrificiranu diplomu sukladno zakonu)
* uvjerenje o radnom iskustvu
* vlastoručno potpisanu izjavu na okolnosti iz točke III. stavak a) alineje 3,4,5,7. i 8.

 i stavak b) alineja 3.

Dokumenti koji se prilažu moraju biti originali ili ovjerene fotokopije.

Nepravovremene i nepotpune prijave neće se uzeti u razmatranje.

**V. Podnošenje prijava**

Prijave sa traženim dokazima dostavljaju se u propisno zapečaćenoj koverti, osobno na protokol u Šalter Sali Općine Orašje ili putem pošte na adresu: Općina Orašje, Ulica III broj 45. 76270 Orašje, uz naznaku:

 "Prijava na Javni natječaj za izbor i imenovanje predsjednika i članova Upravnog vijeća JU "Centar za kulturu" Orašje - ne otvarati!".

Krajnji rok za podnošenje prijava je 15 dana od dana objave natječaja u "Službenim novinama Federacije BiH".

**VI. Ostale informacije**

Povjerenstvo koje je imenovao Općinski načelnik, pregledat će prijave i uz poštivanje principa utvrđenih zakonom i kriterija za ocjenjivanje i izbor kandidata, sastaviti listu sa užim izborom kandidata. Svi kandidati koji uđu u uži izbor bit će pozvani na intervju, na kojem će dobiti obrazac u kojem će iznijeti bilo koje pitanje koje bi moglo dovesti do sukoba interesa u slučaju da dođe do njihovog imenovanja.

Povjerenstvo će utvrditi rang-listu najboljih kandidata i dostaviti istu Općinskom vijeću Orašje na konačno imenovanje.

U slučaju kada postoje dokazi da u postupku imenovanja nisu poštovani principi i postupci utvrđeni Zakonom o ministarskim, vladinim i drugim imenovanjima Federacije BiH, bilo koja zainteresirana stranka može podnijeti prigovor na konačno imenovanje sukladno Zakonu. Prigovor se podnosi Općinskom vijeću Orašje, a kopija Ombudsmanu za ljudska prava Federacije BiH.

Ovaj Javni natječaj bit će objavljen u "Službenim novinama Federacije BiH", "Večernjem listu", "Radiopostaji Orašje" i na oglasnoj ploči Općine Orašje.

 Općinski načelnik

 \_\_\_\_\_\_\_\_\_\_\_\_\_\_\_

 Đuro Topić